有線財經資訊台

有線財經資訊台（i-CABLE Finance Info Channel），係香港有線電視其中一個新聞資訊台。呢個台自1995年6月1號以新聞一台名義播放，到2006年1月重組並改為目前呢個名。
有線財經資訊台係港股交易日交易時段全面直播財經節目，同時喺香港交易所設有直播室，由專家分析香港同亞太區股市、商品價格走勢等，而喺朝早晨同晚間時段，亦有節目報道同總結市況。喺美股交易日，會播映節目關注美股至於非交易日。而星期六同星期日就會播放資訊節目，涵蓋時事、文化、生活等範疇。

歷史
1993年10月31日，「有線新聞台」（唔係而家同名台）啟播，播放新聞報道同資訊節目。
1995年6月1日，香港有線電視將當時有線電視新聞台一分為二，其中新聞一台維持部份時段播新聞報道、其餘時段播放財經資訊節目。
2006年1月3日，新聞一台重組，增加財經節目，減少同新聞二台同步播放新聞時段，並改名為「財經資訊台」。
2007年4月16日，財經資訊台進行大規模重組，港股交易日只播財經節目，唔再同新聞台同步播新聞；而非港股交易日就會播資訊節目，並新增節目《潮流旗艦店》、《國際360》，取消節目包括《有理取鬧》、《數碼無限擊》、《休娛大腳版》、《教育新增點》同《時事點睇》。
2008年10月28日，財經資訊台版面改革，取消畫面右面資訊視窗同上方天氣資訊列。上、下方人名同新聞走馬燈資訊列設計改為以灰白色為主調，並首次引入指數界面功能。
2009年起，取消節目包括《飛常政經》、《潮流旗艦店》，而《香港刺針》同《周日體育狂熱》由《周日不講理》同《齊齊體育狂熱》取代。
2010年9月，取消財經節目《投資全攻略》，中國組節目《神州穿梭》更改播映時間至星期六夜晚8點播出。
2010年12月，荃灣新聞中心兩個財經直播室更換廠景。
2011年1月10日，推出全新財經節目《開市埋位》，係港股朝早開市時報道最新金融走勢同分析。
2011年1月13日，新增Ch501台播財經資訊台聲音版本，有線18台亦由同日起金融時段轉播呢個台聲音版本。
2011年3月7日，為配合港股提早開市，港股交易日財經節目重新編排播映時間，《外匯先機》取消播映，後來改係下午14:45至15:00復播。
2011年5月，財經資訊台再次進行版面改革，還原顯示上方天氣資訊列。上、下方人名視窗由灰白色改為黃白色，新聞跑馬燈資訊列放大，解決文字太壓迫嘅問題。
2013年，《時事寬頻》、《神州穿梭》節目結束，由新聞台《新聞刺針》同《有線中國組》取代。
2016年11月28日，財經資訊台（高清）啟播。由即日起，指數同天氣資訊列改為以藍色為主色。上、下方人名視窗由黃白色改為金啡白，新聞走馬燈資訊列縮細同轉用藍白色（第一行同最底一行為藍色，中間系白色），跑馬燈文字字體亦改咗；同時所有財經節目廠房背景、片頭同間場片段亦更新。
2017年5月14日起，因應奇妙電視中文台（現稱「香港開電視」）開台，呢個台由06:00-17:30（現為09:00-12:30、13:00-17:30）同財經資訊台聯播財經節目。
2018年5月24日朝早6點起，財經資訊台（標清）台號由第8台改為151台。
2019年5月4日朝早6點起，財經資訊台周末同非港股交易日增加同新聞台聯播時段。
2019年12月3日起，因應有線第1台停播，之後合併為有線綜合娛樂台（301/371台），《大行報告》、《商品有價》、《八點有線財經》（目前叫做《有線財經》）、《樓盤傳真》、《至FIT男女》繼續喺呢個台播出，但唔似有線第1台播放時會顯示有線財經資訊台三行走馬燈。
2020年2月10日起，《十點有線財經》停播，除05:00改為同有線新聞台聯播《有線新聞》外，原本《十點有線財經》時段改為重播《八點有線財經》。
2020年2月17日至2020年12月31日期間，財經資訊台再次就節目進行改革，《財經即時睇》由《財經Facetime》取代、《外匯先機》同《商品有價》亦分別由《亞匯BOND》同《一期一匯》取代，並增設《夠鐘收市》、《講樓論市》同《解盤A股》節目。晚間節目方面，星期一至五夜晚19:00-20:00時段新增轉播《新聞最前線》，《八點有線財經》改名做《有線財經》，其餘節目就維持不變。同時，財經節目內分割視窗，圖表背景亦被更換。
2020年3月30日起，因應《明日也晴朗》復播，《細路開電視》提早至17:00-17:30播出，《大行報告》取消喺香港開電視播出。
2020年12月8日至2020年12月31日，因應11:00-12:00改為重播《30分鐘大放餸》、《夏空》，《窩輪攻略》取消喺香港開電視播出，直至2021年1月4日起因應財經資訊台進行節目改革，《窩輪攻略》恢復喺香港開電視播出。
2021年1月4日起，因應有線新聞大規模裁員同離職潮，《開市埋位》由《交易所直播室》取代，《窩輪攻略》縮短至30分鐘並提早至10:30-11:00播放，《一期一匯》提早至14:30-15:00播放，《財經FaceTime》、《亞匯BOND》、《夠鐘收市》、《講樓論市》同《解盤A股》停播，港股交易日11:00-13:00同15:00-16:00新加轉播《有線新聞》，《有線財經》縮短至15分鐘，其餘節目就維持不變。
2021年1月19日起，財經資訊台（標清）改為16:9播放，而財經資訊台高清版本台徽中「HD」字樣冇咗。

直播室
有線財經資訊台直播室主要分佈喺3個位置，包括荃灣有線電視大樓、香港交易所直播室同會德豐大廈3樓「中環直播室」，其中會德豐大廈辦公室面積約5,000平方呎，喺2006年啟用，作為新聞台其中一個辦公室，好多財經節目都喺呢處進行拍攝同錄影，包括《財經即時睇》同《窩輪攻略》等，方便中環工作嘉賓喺呢處做節目，月租估計約40萬元。而香港交易所直播室在2006年1月16日啟用。
2017年4月20日，永升亞洲成為有線寬頻大股東後，九龍倉於同月28日決定將「中環直播室」停止運作，《財經即時睇》改喺荃灣有線電視大樓進行拍攝錄影，《Money Cafe》更終止製作。

交易時段
《交易所直播室》（Finance HKEX）
呢個節目之前叫《打通股市》，2006年1月16日改為呢個名，由駐港交所直播室內主持。港股交易時段為投資者提供最新市況、分析大市焦點、為投資者提供最新股市消息，亦會分析證券行報告同投資評級摘要。
播放時間（粗體表示直播）：
有線財經資訊台：港股交易日09:00-10:15、13:00-14:15、16:00-17:00、18:00-19:00
香港開電視：港股交易日09:00-10:15、13:00-14:15、16:00-17:00
有線18台（《金融時段》內聲音聯播）：港股交易日09:00-10:15、13:00-14:15、16:00-17:00
澳門資訊頻道：港股交易日09:00-10:00（唔播《灣區直送》同埋《每日樓市》）、16:00-17:00
節目中分析員同財經主播會接聽觀眾電話，同埋解答觀眾電郵同WhatsApp短訊問題。
主持：有線財經部
以上嘉賓列表只供參考，如果當日原定安排嘉賓缺席或者有特別安排，將會由其他股評人補上
如果當日只有上午半日市，只播放09:00-10:15一節；之後節數會暫停播映，同時唔會喺原有重播時段作重播。如果只有下午半日市，只播放下午同埋收市後時段節數。
《窩輪攻略》（Warrant Perspective）
探討認股/認沽權證、牛熊證同界內證即市部署，並解答家庭觀眾問題。每個交易日分別由唔同發行商代表連同股評人推介值得跟進嘅指數，個別股嘅認股/認沽權證、牛熊證同界內證。
有線財經資訊台、香港開電視、澳門資訊頻道播放時間：港股交易日10:30-11:00
《一期一匯》（FXnCs）
由原《商品有價》改名而成，探討主要商品期貨同貨幣表現。
播放時間（粗體表示直播）：
有線財經資訊台：港股交易日14:30-15:00、17:30-18:00、20:30-21:00、23:30-24:00、翌日01:30-02:00
香港開電視：港股交易日14:30-15:00
有線綜合娛樂台：港股交易日17:30-18:00
有線18台：港股交易日14:30-15:00（《金融時段》內聲音聯播）
《大行報告》（Research Alert）
分析大行焦點，拆解具焦點個股全日資金流向，大行評級展望。
播放時間：
有線財經資訊台：港股交易日17:00-17:30、23:00-23:30、之後嗰一日 01:00-01:30、之後嗰一日04:30-05:00
有線綜合娛樂台：港股交易日17:00-17:30

晚間時段
《有線財經》（Cable Finance）
之前叫《八點有線財經》，總結一日股市，報道財經新聞，設每日樓市環節介紹樓市動向同成交。
播放時間（粗體表示直播）：
有線財經資訊台：港股交易日20:00-20:15、22:00-22:15、之後嗰一日00:00-00:15、之後嗰一日 02:00-02:15同 之後嗰一日04:00-04:15
有線綜合娛樂台：港股交易日20:00-20:15
《灣區直送》（GBA Direct）
由駐有線大灣區新聞中心主持，報道大灣區最新資訊。
播放時間：
有線財經資訊台：港股交易日10:15-10:22、14:15-14:22、翌之後嗰一日 20:15-20:22、之後嗰一日00:15-00:22、之後嗰一日 02:15-02:22同 之後嗰一日04:15-04:22
香港開電視：港股交易日10:15-10:22、14:15-14:22
有線綜合娛樂台：港股交易日20:15-20:22
《華爾街速遞》（Wall Street Express）
由財經主播主持，報道美國股市消息，並邀請嘉賓分析股市同環球經濟動向。
播放時間：港股交易日22:30-23:00、之後嗰一日 00:30-01:00、之後嗰一日 02:30-03:00

周末節目
《樓盤傳真》（Property Outlook），係呢個台長壽樓盤節目，由財經組主持。
《週遊大灣區》（Weekly GBA Express），精選灣區直送資訊，由駐有線大灣區新聞中心主持。

資訊節目
《拉近文化》（Close To Culture），由拉近文化記者同梁思齊、伍韵怡、蔡家俊、王穎琪、廖淑怡、王芷欣、何琛然、丘諾琳主持，介紹文化資訊。
《小事大意義》（Wish），記者敖玉美為觀眾發掘社會上好人好事嘅專題報道。
《周末中國組》（Weekend China Beat），精選有線中國組節目嘅焦點報道，總結中國當周情況。

特備節目
還看（年份）（-2018年）香港/中國/國際/財經
走過（年份）（2019年-）
2007年《香港主權移交十週年》：風雲十載談、瞬間十年、偉大構想十年行
2010年4月：《狄娜最後的專訪》，由中國組記者呂秉權主持同採訪 
2011年1月：《大江東去司徒華回憶錄》，由司徒華親自口述嘅長篇回憶錄，逝世後一連五集播出。
2019年10月:《國慶70週年閱兵》

特輯節目
《翱翔天域》（2015年10月）
同香港機場管理局共同製作的30分鐘特輯，由主播王巧主持。
《葡萄酒學院》（2013年10月）
高清製作，由主播陳海雯，麥恬昕主持。
《冬蟲草‧高山藏金》（2013年9月）
由主播吳嘉佩主持。
《反斗狗狗III馴犬新招》（2013年6月）
首次用高清製作，由主播羅慧沁主持。
《機密報告跨國併購》（2012年7月）
由主播黃瑞華同張靜文主持。
《原來孩子係天才》（2012年3月）
由首席主播王巧主持。
《反斗狗狗II愛犬知心》（2012年1月）
由主播羅慧沁主持。
《反斗狗狗》（2010年9月）
由主播羅慧沁主持。
《色香味大搜查》（2010年6月）
由主播盧頌萱主持。
《破解身體語言》（2010年5月）
由主播王巧主持，一共五集邀請嘉賓，以名人實例破解身體語言。
《細訴六十年》（2009）
由葉國華主持，為中華人民共和國成立六十周年而製作嘅特輯節目。
《中國龍頭企業領袖系列》（2009、2010）
由財經記者蔡展翔主持，訪問中國企業家，探討中國經濟發展前景。
《中國外交官紀實》（2009）
外購節目，由梁愛詩主持。
《超越教育》（2008）
專題組記者一連兩集探討香港教育學院嘅過去同未來。
《巨變三十年》（2008）
由中國組記者主持，內容圍繞中國改革三十年來嘅變化。
《選舉心戰室》（2008）
由岑建勳主持，邀請有意角逐2008年香港立法會選舉嘅年輕一代候選人，並請來名咀李鵬飛、鄭經瀚、程介南，分析各選區選情。
《四個角度愛香港》（2008）
由嘉賓梁家權、鄭敏華、詹培忠同歐陽應霽由四個方面，帶領觀眾認識香港嘅城市文化。
《古國商道》（2008）
由主播張曉雯主持。
《巧說黃河》（2008）
由首席主播王巧主持。
《不一樣的「普」選》（2008）
由高級主播王春媚同埋浸大助理教授陳家洛主持，分析俄羅斯嘅總統選舉。
《台灣大選系列》（2008）
專題組記者系總統選舉前探討總統候選人背景同理念。
《問你點算好》（2007-2008）
由主播王沛然同埋藝人王賢誌主持。
《尋龍記》（2007）
專題組記者親身走訪中國各省各地找尋文化遺產。
《百年商海》（2007）
由前記者吳曉東主持，重溫中國百年來嘅商業發展。
《中國文化遺產》（2007）
由首席主播王巧主持，令觀眾認識中國各地自然文化遺產同獨特風貌。
《人物風流》（2005-2006）
一共分為兩輯，第一輯由張寶華主持，第二輯節目主持喺張宏艷。節目訪問香港各界名人，畀觀眾認識佢哋嘅另一面。
《歷史真相》（2005）
由總主播張宏艷主持，內容有關南京大屠殺。
《積金通勝》（2003）
由王巧同陳立恩主持，以互動形式講解強積金。
《至緊要精明》（2003）
由黃凱迪同周融主持。
《西藏尋奇》（2003）
由林俊業主持嘅外購節目。

外購節目
主要係短期節目，星期六日播放，除曾經播映《時代雜誌》外，大多祇有1至2集。

曾播映節目
《各抒己見》（1993-2000）
《放眼社區》（1993-1999）
《十點有線財經》（Cable Finance 2200）（1995－2020），逢港股交易日報道全日市況，緊貼分析區內最新經濟數據，跟進焦點個股表現同邀請嘉賓解答家庭觀眾喺股票投資上疑難。
《時代時尚》（1996-2002）
《杏林專線》（1997年10月 -2002）
《投資全攻略》（2000-2010），由陳永陸同謝鳳卿主持。
《香港社區網》（2000-2002）
《飛常政經》（2000-2008），由李鵬飛主持，每集請來嘉賓討論時事同熱門話題。
《潮流旗艦店》（2000-2008），由余迪偉同埋主播吳嘉佩主持，亦曾經由鄭家輝、鄒文妮同埋龔嘉欣主持，介紹潮流資訊。
《時事寬頻》（Features Of This Week）（2000-2013），由主播黃穎嘉主持、專題組記者採訪有關社會民生話題。
《律師有約》（2001-2002）
《時事點睇》（2001-2007）
《有理取鬧》（2002-2007）
《打併未來》（2002-2005）
《細味人間》（2002-2005）
《神州穿梭》（China Beat）（2002-2013），由中國組記者採訪同探討中國大小事件。
《休娛大腳版》（2002-2007）
《至FIT男女》（Health and Fitness）（2002-2020），由主播何智盈主持，每集請嚟醫生介紹各種疾病，提供最新健康資訊。2020年8月因為人手調配同節目調動關係，改為不定期繼續喺新聞時段為大家報道唔同醫療專題。
《香港刺針》（2004-2008），由黎則奮同埋主播王沛然主持，亦曾經由黃凱迪、王春媚同梁文道主持，評論香港時事，亦設電話熱線同網上討論區畀觀眾即時同主持討論。
《數碼無限擊》（2005-2007）
《教育新增點》（2005-2007）

《創富早餐》（Cable Morning Finance）（2005-2018），喺上午港股開市前報道外圍股市、金市、匯市、油價等表現。
《Money Café》（2006-2017），由財經主播梁心欣、李燕芬、冼潤棠或陶俊民主持，每集請嚟嘉賓包括黃元山、李兆富、施永青、王永平、黃明樂等人輕鬆討論財經同社會話題，主題包括國際金融、社會現象、經濟現象、投資策略、企業管治、個人理財，另設《Money Café - 周末Espresso》（Money Café（Weekend）），播放一周節目精華。
《財經即時睇》（Market Watch）（2007-2020），港股交易日早午晚同深夜報道外圍股市、金市、匯市、油價等表現。
《外匯先機》（FX Trading Watch）（2007-2020），逢港股交易日報道匯市市況，由專家分析區內最新經濟數據同決策，並跟進焦點貨幣表現。
《商品有價》（Commodities Trade）（2007-2020），逢港股交易日報道商品期貨市況，由專家分析全球最新商品交易數據同經濟決策，並跟進焦點商品價格表現。
《周日體育狂熱》（2007-2008），由體育主播陳焜傑同林定勤主持，提供體育資訊，之後改名做《齊齊體育狂熱》（Go Go Sports Fever）
《國際360》（2007）
《周梁有請》（2009），主持周梁淑怡每集請嚟嘉賓。
《周日不講理》、《Sunday有理講》（Sunday Whiz）（2009-2019），星期日朝早11點半時事清談節目，由馬家輝、陶傑、曾志豪、梁家權、游清源、田北辰、莊安宜、李家文、曾美華同繆美詩輪流主持，每集請嚟嘉賓同接受觀眾即場Phone-in，用現場直播形式討論時事同社會話題。
《小事大意義　細說10分鐘》/《小事大意義　細味人情》（10 Minutes Wish/Wish Special），發掘社會上好人好事嘅專題報道。

外地播放
有線財經資訊台除咗可以喺香港收睇之外，亦可以喺美國透過「DirecTV」收睇。
喺澳門，澳廣視旗下澳門資訊頻道自2019年1月2日起港股交易日轉播部分財經資訊台財經節目。而喺加拿大，部分財經資訊台製作嘅節目會分別喺新時代電視同多元文化電視台播放。